Funchal

**Funchal** er hovedstaden i den portugisiske autonome regionen Madeira. Det er også den største byen på øygruppen. Byen har nærmere  innbyggere (2021), og den preges av turisme, som er byens viktigste inntektskilde.

I tillegg dyrkes det sukker, og området har en stor vin- og spritproduksjon, samt møbelindustri. Havnen har lenge vært viktig for skipstrafikken.

## Historie

Det første godt dokumenterte besøket på Madeira var i 1420, og Funchal regnes som grunnlagt kort tid etter. Da øyene i 1425 formelt ble en provins under Portugal, ble hovedøya delt i to soner under ledelse av hver sin *kaptein*: João Gonçalves (med tilnavnet Zarco, «den enøyde») hadde sin base i Funchal, mens Tristão Vaz Teixeira holdt til i Machico noe lenger øst. I 1440 ble Machico erklært som hovedstad for provinsen.

I 1497 ble sonene slått sammen, og Funchal ble da hovedstad for hele øygruppen. Handelen økte, i første omgang med sukker. På begynnelsen av 1500-tallet var folketallet rundt 5&nbsp;000. En god del av disse var slavearbeidere fra Portugals kolonier i Afrika. I 1516 ble katedralen (*Sé*) i Funchal innviet.

Rikdommen førte også til at områdene rundt Madeira ble attraktive for sjørøvere. Myndighetene svarte med å bygge fort og vakttårn, noe som hadde effekt bare til en viss grad. Det følgende hundreåret var øya utsatt for flere angrep. I 1566 ble mer enn 300 innbyggere drept da over tusen pirater gjennomført et raid over flere uker. I 1620 tok den britiske sjørøveren John Ward 1&nbsp;200 fanger, som så ble solgt som slaver i Tunisia.

På begynnelsen av 1600-tallet fikk sukkerprodusentene på Madeira sterk konkurranse fra Brasil og Vestindia. Flere og flere gikk derfor over til vindyrking. Det tok imidlertid en tid før dette ble en suksess. Britiske handelsmenn kom inn fra tidlig på 1800-tallet, dels med forretningsforetak og dels som ferierende «klimaflyktninger».
 
Funchal ligger i en bukt og en naturlig havn. Rundt 1895 ble denne ytterligere forbedret ved bygging av en molo mellom fastlandet og festningsklippen Loo Rock. Samtidig økte skipstrafikken over Atlanterhavet, og Funchal var et naturlig stoppested. Etter hvert utviklet det seg også en turistindustri. I begynnelsen bodde de besøkende gjerne på britisk-eide herregårder (*quintas*). I 1891 ble det første luksushotellet, Reid's, åpnet.

## Bybeskrivelse

Funchal sentrum ligger ved en bukt, og byen brer seg oppover åssidene som et naturlig amfiteater. Den har en lang havnepromenade som delvis beskyttes av to moloer. I kvartalene innenfor ligger bysentrum. Øst for dette finner vi *Zona Velha*, gamlebyen. Vest for sentrum ligger flere hoteller (*Zona Hoteleira*).
Fil:Funchal, Jardim Botânico da Madeira (View of Funchal from Jardim Botânico).jpg|Funchal
Fil:Funchal, Praça do Município.jpg|*Praça do Município*
Fil:Funchal27f.jpg|Banco de Portugal
Fil:Funchal24f.jpg|Markedet i Funchal
Fil:Funchal25f.jpg|Madeira er kjent for sitt kurvarbeid
Fil:Funchal35g.jpg|Slirefisk på markedet i Funchal
Fil:Funchal33g.jpg|Taubanen opp til Monte
Fil:Funchal33f.jpg|Det er mulig å ta slede ned mot senterum
Fil:Funchal32f.jpg|Kurvslede
Fil:Funchal30f.jpg|Kirken *Igreja de Nossa Senhora do Monte*
Fil:Funchal31f.jpg|Inne i kirken i Monte
Fil:Funchal34g.jpg|Funchal
Fil:Funchal, Complexo Balnear Doca do Cavacas.jpg|Doca do Cavacas, Funchal
Fil:Funchal, Quinta Vigia (south balcony).jpg|Quinta Vigia (Guvernørens residens)
Fil:Funchal, Sé Catedral do Funchal.jpg|Sé, katedralen i Funchal


## Administrativ inndeling

Funchal kommune (*municipio*) består av ti sokn (*paroquias*):

* Imaculado Coração de Maria 
* Monte
* Santa Luzia 
* Santa Maria Maior 
* Santo António 
* São Gonçalo 
* São Martinho 
* São Pedro 
* São Roque 
* Sé

Til kommunen hører også de ubebodde Selvagensøyene, som ligger 160&nbsp;km sør for Funchal.

## Navnet
Navnet Funchal kommer fra fennikel-planten, som det var overflod av i området da de første bosetterne kom. Planten heter *funcho* på portugisisk.

## Den botaniske haven
Funchals kjente botaniske have ligger oppe ved Monte
Fil:FBG23q.jpg|Funchal botaniske hage
Fil:FBG24q.jpg
Fil:FBG25q.jpg
Fil:FBG26q.jpg
Fil:FBG27q.jpg
Fil:FBG28q.jpg


## Taubaner
Det er i de senere år etablert to taubaner i Funchal. Disse frakter turister og andre til start på brusteins-sledetur (Monte) og mellom Monte og den botaniske hagen, som også inneholder fugler.

## Sleder
Et spesielt transportmiddel i Funchal er sledene på Monte, opprinnelig et transportmiddel for å komme raskt ned til sentrum, nå mest en turistattraksjon. Sledene kjører på glatt brustein nedover de bratte bakkene, mens 1-2 sjåfører står bak og styrer og bremser.

## Gamlebyen
Gamlebyen har de siste årene blitt satt i stand og det er kommet en rekke hyggelige restauranter og andre butikker her.
Gamlebyen er også blitt kjent for sine mange malte dører.
Fil:Funchal12q.jpg|Gamlebyen i Funchal er kjent for sine malte dører
Fil:Funchal12w.jpg
Fil:Funchal12e.jpg
Fil:Funchal12r.jpg
Fil:Funchal12t.jpg


Cristiano Ronaldo kommer fra Funchal, det er et Ronaldo museum (CR7) i byen.

## Referanser